Student sterf ná aanranding met krieketkolf - Maroela Media
Asadullah Ajimudin (19) is in sy studentewoonstel in Summerstrand, Port Elizabeth, aangeval. Ao. Alwin Labans, woordvoerder van die polisie, het gesê hy is tydens ŉ inbraak aangerand. “Sy selfoon, skootrekenaar en beursie is gesteel,” het hy gesê.
Volgens Labans was Ajimudin aan die slaap toe die inbreker hom met sy eie krieketkolf aangerand het. Hy het erge kopbeserings opgedoen. Die bebloede krieketkolf is op die toneel gevind.
Ajimudin is na ŉ hospitaal gehaas waar hy in die waakeenheid behandel is. Hy is Maandag breindood verklaar. Die masjiene wat hom aan die lewe gehou het, is Dinsdag om 12:15 afgeskakel.
“Ons is nie in hierdie stadium seker hoeveel verdagtes by die moord betrokke was nie en dit sal deel vorm van die ondersoek,” het Labans gesê. “’n Taakspan is aangestel om die moordenaars vas te trek.”
Ajimudin was ŉ student in rekenaarwetenskap.
Kon hul tog nie maar net die goed steel en hom uitlos nie?? Verskriklik ! Medelye met sy familie.
Sover ek weet is daar gereeld moorde op studente wat daar plaasvind ..
jy weet dan maar bra min, dit gebeur amper nooit by NMMU nie